11. ฐานะทางการเงินและผลการดำเนินงาน

11.1 สรุปงบการเงินเฉพาะของบริษัท และ งบการเงินรวม

[]

ตารางแสดงอัตราส่วนทางการเงิน

[]

  11.2 คำอธิบายและการวิเคราะห์ฐานะทางการเงินและผลการดำเนินงาน

  ( ก ) ผลการดำเนินงาน

  ถึงแม่ว่าในช่วง 9 เดือนแรกกลุ่มบริษัทฯ
  จะได้รับผลกระทบจากความวุ่นวายทางการเมืองอย่างเห็นได้ชัด โดยเฉพาะธุรกิจบริการจัดงาน
  ซึ่งมีรายได้ลดลงจากปี 2552 ป็นจำนวนมาก อย่างไรก็ตามในภาพรวมของทั้งปี กลุ่มบริษัทฯ
  สามารถทำรายได้ ได้ตามเป้าหมายท่ำหนดไว้
  อันเนื่องมาจากรายได้ที่มีเข้ามาเป็นจำนวนมากในไตรมาสที่ 4 อีกทั้ง กลุ่มบริษัทฯ
  สามารถบริหารจัดการต้นทุนบริการได้อย่างมีประสิทธิภาพ ส่งผลให้อัตรากำไรขั้นต้นมีอัตราสูงขึ้น
  เมื่อเทียบกับปีที่ผ่านมา

รายได้

ปี 2553 กลุ่มบริษัฯ มีรายได้รวม 8969.6 ล้านบาท เพิ่มขึ้นจากปี 2552 จำนวน 128.2
ล้านบาทหรือคิดเป็นร้อยละ 17.3 การเพิ่มขึ้นส่วนหนึ่งเป็นผลมาจากนโยบายทางการตลาดในเชิงรุก
โดยเจาะกลุ่มลุกค้าในทุกภาคส่วน และปัจจัยทางการเมืองที่เริ่มคลายตัวในไตรมาสที่ 4 ของปี

รายได้จากการให้บริการจัดงาน เป็นรายได้ที่สูงที่สุดของกลุ่มบริษัทฯ มีจำนวนทั้งสิ้น 572.8
ล้านบาท เพิ่มขึ้นจากปี 2552 จำนวน 77 ล้านบาท หรือคิดเป็นร้อยละ 15.5
รายได้จากการให้เช่าอุปกรณ์เป็นรายได้ที่รองลงมาของกลุ่มบริษัทฯ โดยมีรายได้ทั้งสิ้น 215.1
ล้านบาท เพิ่มขึ้น จากปี 2552 จำนวน 53.7 ล้านบาท หรือร้อยละ 33.3
การเพิ่มขึ้นเป็นผลมาจากการขยายฐานลูกค้า และการลงทุนในธุรกิจติดตั้งอุปกรณ์ถาวร

รายได้ลำดับถัดมาของกลุ่มบริษัทฯ เป็นรายได้จากการให้บริการด้านการผลิตสื่อสำหรับนำเสนอ
มีรายได้จำนวน 33.4 ล้านบาท เพิ่มขึ้นจากปี 2552 จำนวน 11.7 ล้านบาท หรือคิดเป็นร้อยละ
54 รายได้ของปี 2553 เป็นรายได้ในระดับปรกติ (เนื่องจากปี 2552 เป็นปีที่บริษัทฯ
ได้รับผลกระทบจากหลายปัจจัย)

การเพิ่มขึ้นของรายได้ของกลุ่มบริษัทฯ โดยหลักมาจากธุรกิจการบริการจัดงาน ซึ่งมีรายได้ทั้งสิ้น
เฉพาะไตรมาสที่ 4 จำนวน 298 ล้านบาท รายที่สูงนี้มีสาเหตุมาจาก
การชะลอตัวในการจัดงานของทั้งภาครัฐและเอกชนใน 3 ไตรมาสแรกของปี

ต้นทุนการให้บริการ

ในปี 2553 กลุ่มบริษัทฯ มีต้นทุนบริการทั้งสิ้น 668.6 ล้านบาท หรือติดเป็นร้อยละ 76.9
ของรายได้ ในปี 2552 กลุ่มบริษัทฯ มีต้นทุนทั้งสิ้น 606.5 ล้านบาท หรือคิดเป็นร้อยละ 81.8
อัตราต้นทุนมื่อเทียบกับรายได้อยู่ในระดับต่ำกว่าปี 2552 เนื่องจาก
รายได้ที่สูงขึ้นและการบริหารจัดการต้นทุนอย่างมีประสิทธิภาพ

อัตรากำไรขั้นต้นของกลุ่มบริษัทฯ อยู่ที่ร้อยละ 23.1 โดยปี 2552 อยู่ที่ร้อยละ18.2

ค่าใช้จ่ายในการขายและบริหาร

ในปี 2553 กลุ่มบริษัทฯ มีค่าใช้จ่ายในการขายและบริหารทั้งสิ้น 133 ล้านบาท คิดเป็นร้อยละ
15.3 ของรายได้ขณะที่ปี 2552 มีค่าใช้จ่ายจำนวน 114.9 ล้านบาท คิดเป็นร้อยละ 15.5
ของรายได้ พิจารณาจากจำนวนเงินที่สูงขึ้นเนื่องจาก ค่าใช้จ่ายในการส่งเสริมการขายที่สูงขึ้น
และต้นทุนของบุคคลากรที่สูงขึ้น ต้นทุนดังกล่าว ผันแปรโดยตรงกับรายได้ที่เพิ่มขึ้น

ในส่วนของบริษัท ซีเอ็ม ออร์กาไนเซอร์ จำกัด (มหาชน) มีค่าใช้จ่ายขายและบริหารจำนวน 62.6
ล้านบาท ในขณะที่ 2552 มีจำนวน 56.6 ล้านบาท
การเพิ่มขึ้นเกิดจากค่าใช้จ่ายค้างจ่ายบางประเภท และค่าเสื่อมราคาจากการลงทุนในสินทรัพย์

กำไรสุทธิ

ในปี 2553 กลุ่มบริษัทฯ มีกำไรสุทธิ 41.8 ล้านบาท ขณะที่ปี 2552 ขาดทุน 5.6 ล้านบาท
การเพิ่มขึ้นของกำไรเป็นผลมาจากรายได้ของกลุ่มที่เพิ่มขึ้นจากปี 2553 คิดเป็นร้อยละ 17
ความสามารถในการบริหารจัดการต้นทุนบริการได้ดี ส่งผลให้อัตรากำไรขั้นต้นเพิ่มขึ้นจากร้อยละ
18.2 ในปี 2552 เป็นร้อยละ 23.1 ในปี 2553
นอกจากนี้กิจการยังควบคุมค่าใช้จ่ายในการขายและบริหาร
และบริหารจัดการเก็บเงินจากลูกหนี้ได้อย่างมีประสิทธิภาพ

ในส่วนของ บริษัท ซีเอ็ม ออร์กาไนเซอร์ จำกัด (มหาชน) มีกำไรสุทธิทั้งสิ้น 48.6 ล้านบาท
ในจำนวนนี้ 30.2 ล้านบาทเป็นเงินปันผลรับจากบริษัทในเครือ

  ( ข ) ฐานะทางการเงิน

สินทรัพย์

ณ วันที่ 31 ธ.ค. 2553 กลุ่มบริษัทฯ มีสินทรัพย์รวม 727.6 ล้านบาท แบ่งเป็น สินทรัพย์หมุนเวียน
306.0 ล้านบาท และสินทรัพย์ไม่หมุนเวียนจำนวน 421.6 ล้านบาท เมื่อเปรียบเทียบกับ ณ 31
ธ.ค. 2552 กลุ่มบริษัทฯ มีสินทรัพย์ทั้งสิ้น 570.9 ล้านบาท เป็นสินทรัพย์หมุนเวียน 275.2
ล้านบาท

การเพิ่มขึ้นของสินทรัพย์ไม่หมุนเวียนเกิดจากลูกหนี้การค้าภาครัฐรายหนึ่งค้างชำระเงินเป็นจำนวน
128.5 ล้านบาท ตั้งแต่ปี 2552

หนี้สิน

ณ 31 ธ.ค. 2553 กลุ่มบริษัทฯ มีหนี้สินทั้งสิ้น 436.2 ล้านบาท ขณะที่สิ้นสุดปี 2552 กลุ่มบริษัทฯ
มีหนี้สินรวม 322.9 ล้านบาท การเพิ่มขึ้นดังกล่าว เป็นการเพิ่มขึ้นของหนี้สินหมุนเวียนของ บริษัท
ซีเอ็ม ออร์กาไนเซอร์ จำกัด (มหาชน) เนื่องจาก บริษัทฯ รับงานที่มีขนาดใหญ่ในไตรมาสที่ 4
หลายงาน ส่งผลให้ยอดเจ้าหนี้การค้าเพิ่มสูงขึ้น และเงินกู้ยืมระยะสั้นเพิ่มสูงขึ้น
เพื่อเสริมสภาพคล่อง

ส่วนของผู้ถือหุ้น

ณ วันที่ 31 ธ.ค. 2553 กลุ่มบริษัทฯ มีส่วนของผู้ถือหุ้นรวม 291.5 ล้านบาท ณ วันที่ 31 ธ.ค.
2552 กลุ่มบริษัทฯ มีส่วนของผู้ถือหุ้นรวม 248 ล้านบาท การเพิ่มขึ้นเป็นผลมาจากกำไรสุทธิของปี

สภาพคล่อง

ในปี 2553 กลุ่มบริษัท มีกระแสเงินสดจากกิจกรรมต่างๆ ดังนี้

-   กระแสเงินสดสุทธิใช้ไปในกิจกรรมดำเนินงาน 32.2 ล้านบาท

-   กระแสเงินสดสุทธิใช้ไปในกิจกรรมลงทุน 57.6 ล้านบาท
    ซึ่งส่วนใหญ่เป็นการลงทุนเพิ่มเติมในสินทรัพย์ถาวร

-   กระแสเงินสดสุทธิได้มาจากกิจกรรมจัดหาเงิน 9.8 ล้านบาท
    ซึ่งเป็นผลจากการกู้ยืมเงินระยะสั้น

โครงสร้างเงินทุน

อัตราส่วนหนี้สินต่อส่วนของผุ้ถือหุ้นของกลุ่มบริษัทฯ ณ วันที่ 31 ธ.ค. 2553 เท่ากับ 1.5 เท่า
เพิ่มขึ้นจากปี 2552 ซึ่งมีอัตราส่วนอยู่ที่ 1.3 เท่า การเพิ่มขึ้นดังกล่าวเป็นผลมาจาก
การเพิ่มขึ้นของเจ้าหนี้การค้า และเงินกู้ยืมระยะสั้น เนื่องจากในไตรมาสสุดท้ายของปี บริษัทฯ
มีงานใหญ่เกิดขึ้นหลายงาน จึงจำเป็นต้องหาแหล่งเงินทุนเพื่อเสริมสภาพคล่อง

11.3 ค่าตอบแทนของผู้สอบบัญชี

บริษัทฯ และบริษัทย่อย ใช้บริษัท เอเอ็นเอส ออดิท เป็นผู้สอบบัญชี
โดยข้อมูลเกี่ยวกับค่าตอบแทนของผู้สอบบัญชีในปี 2554 เป็นดังนี้

  []